**Τα επίθετα**

Τα **επίθετα** είναι οι λέξεις που σχηματίζονται και στα τρία γένη (αρσενικό, θηλυκό και ουδέτερο) και περιγράφουν τα ουσιαστικά. Γι’ αυτό το λόγο βρίσκονται πάντα κοντά τους και πρέπει να ταιριάζουν σε γένος, αριθμό και πτώση. Για παράδειγμα λέμε **καλός άνθρωπος**. Η λέξη **καλός** είναι το επίθετο καιμας δείχνει τι είναι το ουσιαστικό **άνθρωπος**.

Τα **επίθετα** κλίνονται όπως και τα ουσιαστικά.

|  |  |  |  |
| --- | --- | --- | --- |
| **Ενικός Αριθμός** | | | |
| **Πτώσεις** | **Αρσενικό** | **Θηλυκό** | **Ουδέτερο** |
| **Ονομαστική** | ο καλός | η καλή | το καλό |
| **Γενική** | του καλού | της καλής | του καλού |
| **Αιτιατική** | τον καλό | την καλή | το καλό |
| **Κλητική** | - καλέ | - καλή | - καλό |
| **Πληθυντικός Αριθμός** | | | |
| **Ονομαστική** | οι καλοί | οι καλές | τα καλά |
| **Γενική** | των καλών | των καλών | των καλών |
| **Αιτιατική** | τους καλούς | τις καλές | τα καλά |
| **Κλητική** | - καλοί | - καλές | - καλά |

|  |  |  |  |
| --- | --- | --- | --- |
| **Ενικός Αριθμός** | | | |
| **Πτώσεις** | **Αρσενικό** | **Θηλυκό** | **Ουδέτερο** |
| **Ονομαστική** | ο ωραίος | η ωραία | το ωραίο |
| **Γενική** | του ωραίου | της ωραίας | του ωραίου |
| **Αιτιατική** | τον ωραίο | την ωραία | το ωραίο |
| **Κλητική** | - ωραίε | - ωραία | - ωραίο |
| **Πληθυντικός Αριθμός** | | | |
| **Ονομαστική** | οι ωραίοι | οι ωραίες | τα ωραία |
| **Γενική** | των ωραίων | των ωραίων | των ωραίων |
| **Αιτιατική** | τους ωραίους | τις ωραίες | τα ωραία |
| **Κλητική** | - ωραίοι | - ωραίες | - ωραία |

**Ασκήσεις:**

1. Να κλίνεις στο τετράδιό σου: ο όμορφος, η όμορφη, το όμορφο.
2. Να βρεις και να κυκλώσεις ΜΟΝΟ τα επίθετα.

**πέτρα πέτρινη πόρτα**

**μάλλινο μαλλιά μαλλιαρό**

**ξύλο ξύλινος ξυλουργός**

**καθαρός καθαρή καθάρισμα**

**κοκκινίζω ομάδα κόκκινος**

**πασχαλινό πασχαλινή Πάσχα**

1. Να βρεις και να σημειώσεις τα επίθετα στις παρακάτω προτάσεις.

Η Άννα είναι καλή μαθήτρια.

Ο Γιώργος μετακόμισε σε καινούριο σπίτι.

Ο δάσκαλος μας έβαλε εύκολες ασκήσεις.

Το απόγευμα ήπια φρέσκο χυμό.

Η γιαγιά μας είπε τα ευχάριστα νέα.

Το γατάκι κρύφτηκε πίσω από τον πέτρινο τοίχο.

1. Να γράψεις ένα επίθετο που μπορεί να χαρακτηρίσει καθένα από τα παρακάτω ουσιαστικά.

.……………………………. αλεπού ………………………… εργάτης

……………………………… σπίτι ……………………….. ήλιος

…………………………… δάσκαλος ..……………………… πόρτα

…………………………… παντελόνι ………………………. δέντρο

…………………………. μπλούζα ……………………… γιατρός

…………………………. φαγητό …………………….. γυναίκα